**Tlačová správa**

**VGP ohlasuje akvizíciu nových pozemkov. Rozšíri existujúci VGP Park Bratislava**

**15. marca 2022, Bratislava:** Developer a vlastník semi-industriálnych a logistických nehnuteľností VGP rozšíri svoj technologický areál VGP Park Bratislava. Za týmto účelom už prebehla úspešná akvizícia nových pozemkov s celkovou plochou 350 000 metrov štvorcových. Park leží v obci Bernolákovo len niekoľko minút jazdy od hlavného mesta s priamym napojením na diaľnicu D1.

V súčasnosti v lokalite prebieha výstavba VGP Parku Bratislava I s celkovou rozlohou takmer 58 hektárov. Postupne tu vznikne 7 hál, ktoré dohromady ponúknu vyše 250 000 metrov štvorcových prenajímateľných plôch. Medzi súčasných nájomcov už patria spoločnosti Continental, Geis či Dirks.

Chystané rozšírenie, tj. VGP Park Bratislava II s ďalšími 5 halami, vyrastie na druhej strane diaľnice priamo oproti existujúcemu areálu. Dohromady ponúkne 150 000 metrov štvorcových na prenájom. Dokončenie prvej z hál je plánované v 2. štvrťroku 2023.

*„Očakávame, že zvyšok hál bude pripravený na odovzdanie do užívania v treťom alebo štvrtom kvartáli budúceho roka, v závislosti od záujmu potenciálnych klientov. Už teraz zaznamenávame veľký záujem o lokalitu v bezprostrednej blízkosti hlavného mesta. Rozhodujúcu úlohu zohráva aj výborné napojenie na hlavnú diaľnicu D1, ktorá prechádza prakticky celým Slovenskom a umožňuje ľahký prístup do európskych miest ako Viedeň či Győr,“* komentuje Tomáš Bednár, Country Manager VGP pre Slovensko, a pokračuje: „*Vo VGP sa zameriavame na poskytovanie technických odborných znalostí a skúseností nášho tímu s cieľom ponúknuť riešenia pre modernú logistiku, ako aj výstavbu semi-industriálnych budov od A po Z. Pracujeme ako poskytovateľ služieb a prvý kontaktný bod pre našich klientov, pokiaľ ide o technické výzvy, ktorým čelia, ako aj splnenie požiadaviek na ekologické riešenia.“*

Po dokončení sa VGP Park Bratislava stane jedným z najrozsiahlejších projektov v portfóliu VGP. Areál vzniká v strategickej lokalite blízko medzinárodného letiska, kde je k dispozícii všetka infraštruktúra a ideálna dopravná dostupnosť. Od 1. januára 2022 majú všetky nové budovy zacielené na certifikáciu BREEAM Excellent alebo DGNB Gold Green Building – teda na vysoký štandard s dôrazom na energetickú efektívnosť a udržateľnosť.

Skupina VGP vlastní na Slovensku už tri lokality. Celkovo skupina pôsobí v štrnástich európskych krajinách a úspešne pokračuje v expanzii. V Európe teraz spoločnosť VGP sídliaca v belgických Antverpách prevádzkuje 100 parkov.

Okrem najmodernejších technológií sú ústrednými parametrami komerčných nehnuteľností spoločnosti VGP udržateľnosť a energetická účinnosť. Spoločnosť sa zaviazala stať uhlíkovo neutrálny do roku 2025 a tiež u svojich projektov usiluje o certifikácie BREEAM a výrobou zelenej energie. Celkom už bolo certifikovaných 54,3 % jej portfólia a kapacita výroby zelenej energie divízie VGP Renewable Energy bola zvýšená na 74,7 MWp, pričom ďalších 74,5 MWp sa pripravuje. Nadácia VGP, založená v roku 2019, podporuje už 29 projektov, ktoré sa zaoberajú sociálnymi otázkami, ochranou prírody a ochranou kultúrnych statkov. Tie k dnešnému dňu dostali od VGP finančné prostriedky vo výške viac ako 7 miliónov EUR.

**Technické parametre VGP Parku Bratislava II:**

* Plocha: 350 000 m2
* Prenajímateľná a aktuálne aj voľná plocha: 150 000 m2
* Minimálna veľkosť jednotky: 5 000 m2
* Počet hal: 5
* Kvalita haly: Certifikát BREEAM Excellent alebo DGNB Gold

**O spoločnosti VGP**

VGP je celoeurópsky developer, manažér, a vlastník špičkových logistických a semi-industriálnych nehnuteľností. Prevádzkuje plne integrovaný podnikateľský model s kapacitou a dlhodobou expertízou naprieč dodávateľským reťazcom. Spoločnosť má rozvinuté portfólio pozemkov (vo vlastníctve alebo zaistených) s rozlohou 10,94 milióna m² a strategicky sa zameriava na výstavbu business parkov. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s viac ako 350 zamestnancami, VGP vlastní a prevádzkuje aktíva v 14 európskych krajinách, a to ako priamo, tak prostredníctvom niekoľkých 50:50 spoločných podnikov. K decembri 2021 predstavovala hrubá hodnota aktív spoločnosti VGP, vrátane 100 % spoločných podnikov, sumu 5,75 miliardy EUR a čistá hodnota aktív (EPRA NTA) spoločnosti bola 2,33 miliardy EUR. Spoločnosť VGP je kótovaná na burze Euronext Brussels. Ďalšie informácie nájdete na: http://www.vgpparks.eu.

Ďalšie informácie nájdete na: <http://www.vgpparks.eu>

 **Kontaktné údaje pre médiá:**

|  |  |
| --- | --- |
| Anna PalfiováCrest Communications, a.s.  | Tel: +421 903 664 575e-mail: anna.palfiova@crestcom.sk |
| Naďa KováčikováVGP - Industriálne stavby, s.r.o. | Tel.: +421 (0) 908 110 002e-mail: nada.kovacikova@vgpparks.eu  |